छात्रा का एमएमएस बनाने वाला पुलिस अधिकारी बर्खास्त  
इंदौर में छात्रा का अश्लील एमएमएस बनाकर उसे ब्लैकमेल करके खाकी को दागदार बनाने वाले पुलिस उप निरीक्षक आरके शिवहरे को बर्खास्त कर दिया है।
मध्य प्रदेश के इंदौर में एक छात्रा का अश्लील एमएमएस बनाकर उसे ब्लैकमेल करके खाकी वर्दी को दागदार बनाने वाले पुलिस उप निरीक्षक आरके शिवहरे को बर्खास्त कर दिया गया है।    चंदननगर थाने में पदस्थ उप निरीक्षक राम किशोर शिवहरे व उसके दो साथियों पर स्कीम नम्बर 71 में रहने वाली 11वीं कक्षा की छात्रा का एमएमएस बनाकर उसे ब्लैकमेल करने का आरेाप है।  जिस छात्रा का एमएमएस बनाया गया था वह राजनीतिक प्रभाव रखने वाले परिवार से आती है। इसीलिए पुलिस ने मामले को गम्भीरता से लेते हुए उप निरीक्षक तथा उसके दोनों साथियों को गिरफ्तार करने के साथ जेल भेज दिया था। शिवहरे को पुलिस विभाग से बर्खास्त कर दिया गया है।